Hie kommie Bokke! » Grondpad.za.net
Dan is daar Spur se waiters. Die een wat my bedien lyk of sy dalk electric fencing op haar kop dra. Ek sweer, sy moet soos 'n scalectric stel van ouds al op die spoorlyn kan huistoe gaan. Koppel net die kop aan die overhead kragkabels en die voete sal net begin hol. Die ander een hier oorkant lyk soos Odwa Ndungane. Miskien oefen hy kos aandra by die Wêreldbeker. Dink dis al wat die kalant gaan doen.
Gepraat van Wêreldbeker! Manne (en maninne), dis mos weer sulke tyd. En smaak my die 'ou' Springbokspannetjie van ons kom nogal nou in die regte gear. Mens sal sweer hul word gecoach. O ja, hul word mos nou gecoach. Rassie en Jacques Nienaber is mos daar. Wonderlik wat bietjie WP flair aan die spannetjie doen wat 'n jaar terug gelyk het soos 'n spul Foxteriers wat 'n speelding soek. Nee, ek weier om vir P Divvy (aka Snorre, Piet Helium en ander name wat onvanpas op 'n publieke blog is) krediet te gee. Enigste krediet wat ek hom sal gee is dat hy uiteindelik agter gekom het daar is hulp nodig en toe roep hy dit in. En SARU kan hom krediet in sy bankrekening gee as hy die Wêreldbeker hier het. Andersins, kry net die donnerse ou uit.
Ek kan julle nou verveel met nuus oor my fantasiese vakansie in die Kruger Wille Dieretuin, seinde dat ek nou wragtag so verveeld is soos 'n vlagwaaier tussen Laingsburg en Beaufort-Wes. Ok, miskien sal ek dit nie helemal aan julle doen nie. Ek moet egter net noem dat ek nog nooit soveel kreupels in een week gesien het soos ek hierdie week in die wildtuin gesien het nie. Enigeiets van 'n olifant wat sy been gebreek het tot 'n rooibok wat lyk of hy aan rummetiek lei (sien foto).
Eintlik is ek sommer net bored en wou net weer iets op Grondpad sit.
Laat dit juig mense. En onthou, Grondpad het skrewes nodig. Enigeiets is welkom.
Sunday, August 28th, 2011 Random, Sport
5 Comments to Hie kommie Bokke!
Wereldbeker tyd is dalk net weer die tyd vir samesein, Beerfests en Grondpad skrewes
Sjoe, klink lekker! Wens ek en Jan kon so bietjie die wereld beker saam met julle klomp iewers in die Horing geniet het! Geniet dit, en ons skree klip hard van die kant af saam! Liefde en groete
Dis 'n babelas weeksdag sonder werkslus en nie eers 'n springbok game die naweek om na uit te sien nie. Dankie Mnr Bryce Lawrence. Ek het nie eers iets skerps om te comment nie. Geen skrewes met gevleulde woorde nie. Net 'n dag wat nie wil verby nie. As die dag so lank vat wil ek nie weet hoe lank die 4jaar tot die volgende world cup gaan wees nie…
Volgende 4 jaar? Smoes, moet jy nou nie kla oor jy gaan trou nie…jy wil die lewe vir jouself lank maak 😛
(Dis mos die best man se werk om die ou te oortuig om nie te trou nie)
Dag se maters.
Smaak my ons moet nou n beter verskoning kry as om n get-together the hou om ons groen-en-goud helde in n final te sien…
Soos Smook se, ons sal nie eers begin met BL nie.
Hoop dit gaan nog goed met al die Horing vriende.
Dalk moet ons n plan maak om die bar weer aan mekaar te sit, dit klink na n blerie goeie rede om n naweek byeenkoms te reel. Dalk by die nuut getroudes se huis….. 🙂
Iemand sal net vir my en Marcelle n bank moet sponsor om ons koppe neer te le. Wil nie kanse vat met die po-po nie.